JohanHeinsen/ENO huggingface dataset:
Københavns Adresseavis, 1832-08-07
En lille Stue, med Kjøkken, er tilleie til førstkommende Flyttetid i store Torvegade Nr. 380, for 25 r. S. om Halvaaret. Man henvende sig sammesteds i Boutiken. For een eller to Herrer, eller en aldrende Dame, er en smuk Sal, med eller uden Meubler, Pulterkammer og Adgang til en lille Hauge, strax tilleie paa Nørrebro, som anvises i Tornebuskegaden 256, i Stuen. En liden smuk 2den og 3die Sal tilgaden, med Sovekammer, Kjøkken, m. v., er tilleie til Flyttetiden for 34 og 32 Rbd. Sedler om Halvaaret, Alt iberegnet, i Mikkelbryggersgaden Nr. 9, Stuen. En særdeles godt beliggende Stue, tjenlig til forskellig Næringsbrug, eller Udsalg, er tilleie i store Torvegade 380, tæt ved Amagerport, til førstkommende Flyttetid. Man henvende sig sammesteds i Boutiken. For en Tømmersvend er Logis tilfælleds med en Anden i store Regnegade 174, 2den Sal. Et smukt meubleret Værelse er tilleie paa Hjørnet af store Fio strædet og Krystalgaden Nr. 68, 2den Sal, og, om ønskes, kan Middagsmaden erholdes i Huset.
Københavns Adresseavis, 1832-08-07
J Gothersgaden 129 anvises en lys 2den Bagsal, bestaaende af 2de Værelser og Kjøkken. Man behage at henvende sig paa 1ste Bagsal sammesteds. En Stue, 2den Sal og 3die Sal blive til vis i Dybensgade 111, 1ste Sal tilhøire. Paa Gammelmønt 151, i Stuen, anvises en Kjælder tilleie, der i flere Aar har været af benyttet til Rulle og Grønhandel. Anden Salsetage er tilleie førstkommende Flyttetid i lille Kongensgade Nr. 100, paa Christianshavn, især passende for eenlige Folk, eller en lille, rolig Familie.
Københavns Adresseavis, 1832-08-07
En Stueboutik, med Beboelsesleilighed, som fortiden afbenyttes til Urtekramhandel, er tilleie i Springgaden Nr. 35. Sammesteds er et Bagværelse, med Kjøkken, tilleie for 18 Rbd. halvaarligen. En Hjørnesal, bestaaende af 3 Værelser tilgaden, der ere pæne og velvedligeholdte og hvorfra er en behagelig Udsigt, samt tillige til Leiligheden Beqvemmeligheder, er tilleie til Flyttedagen og anvises fra Hjørneboutiken 194 i Laxegaden.
Københavns Adresseavis, 1832-08-07
En Etage, bestaaende af 3de panelede og betrukne Værelser, Pigekammer, Kjøkken, Spise= og Pulter=Kammer, samt Brænde leilighed, bliver at bortleie førstkommende Flyttetid, i Huset Nr. 42, Litr. C. 2, i Toldbodgaden. Man behage at mælde sig desangaaende paa 2den Sal. En honnet Logerende kan bekomme en smuk, meubleret Sal Borgergaden 171, 3die Sal, Døren tilvenstre. I Gothersgaden Nr. 141 er 2den Sal tilleie til Michaeliflyttetid, bestaaende af 2de Sale tilgaden, Sovekammer, Kjøkken og Brændeloft. Anvises i Stuen.
Københavns Adresseavis, 1832-08-07
Et Værelse, med eller uden Meubler, kan en Reisende bekomme strax, i Nyhavn Nr. 15, i Stuen. I Christenbernikovstrædet 209 ere 2den og 3die Sal tilleie. Anvises fra Stuen sammesteds.
Københavns Adresseavis, 1832-08-07
I et roligt Huus er, for en liden, honnet Familie, 2den Sal paa Vestergade Nr. 49 tilleie til forestaaende Flyttetid. Man henvende sig i Stuen.
Københavns Adresseavis, 1832-08-07
Nogle pæne, smaae, lyse Leiligheder, saavel i For=, som Mellem og Bag=Huset, for stille og rolige Familier, blive tilleie i Teglgaard strædet 197, i Stuen tilvenstre.
Københavns Adresseavis, 1832-08-07
For en aldrende Herre, eller anden honnet Person, er en meubleret Sal tilgaden, med egen Indgang, strax tilleie i Frederiksberggaden Nr. 21, 2den Sal tilhøire.
Københavns Adresseavis, 1832-08-07
Paa lille Kjøbmagergade Nr. 81 er 2den Sal tilleie til Michaeli flyttedag, bestaaende af 4 Værelser, Kjøkken og øvrige Beqvemmeligheder, i et roligt Huus. Der ønskes helst eenlige Folk. Hos en honnet, borgerlig Familie kan en eenlig Enke erholde 2de umeublerede Værelser, med Brændeloft, og, om det ønskes, Middagsspisen, strax eller til Flyttetiden, i Pilestrædet 111.
Københavns Adresseavis, 1832-08-07
En Kjælder, af 2 Værelser og Kjøkken, samt en første Sal, af 3 nyligen istandsatte Værelser, Kjøkken, Pulterkammer og Brænde kjælder, m. m., ere tilleie i Toldbodgaden 53, 2den Sal. For en Herre eller Dame er i Norgesgaden Nr. 203 en smuk, meubleret Sal, med Sovecabinet, strax tilleie. Paa Nørrebro Nr. 12 er tilleie. Boutiken i Kjælderen, hvor i flere Aar er dreven Urtekramhandel, og 1ste Sal til Haugen, 3 Værelser, med Kjøkken, o. s. v. Anvises fra Slippen 159, 1ste Sal. En Stueleilighed, tjenlig for enhver Handel, anvises til næste Flyttetid tilleie ved Gammelstrand Nr. 2, i Boutiken. J Stuen 101 i lille Kongensgade paa Christianshavn ere Værelser tilleie.
Københavns Adresseavis, 1832-08-07
En lille Stueleilighed tilgaden er tilleie i Nr. 241 i Aabenraa Anvises paa 1ste Sal i Sidehuset sammesteds. 2de nye, lyse Baghuusetager, hver af et større og et mindre Værelse, Kjøkken, etc., blive ledige for 20 Rbd., i Adelgaden 293, i Stuen.
Københavns Adresseavis, 1832-08-07
Et lyst, meubleret Værelse anvises tilleie i store Strandstræde Nr. 105, i Kjælderen.
Københavns Adresseavis, 1832-08-07
En Stueetage, af 3 Værelser, kan bekommes tilleie i et rolige Huus. Man henvende sig i Aabenraa Nr. 218, 2den Sal, skraaes for Reformeert Kirke. En rummelig Bagstue, med Kjøkken, m.m., er tilleie i Landemærket 150, 1ste Sal.
Københavns Adresseavis, 1832-08-07
Kjælderleiligheden paa Hjørnet af Pilestrædet og Silkegaden Nr. 94, bestaaende af 2de Værelser, Boutik og øvrige Beqvemmeligheder, som er tjenlig til alt Slags Handel, er tilleie til Flyttetiden, og anvises fra Stuen sammesteds, fra Kl. 10 til 12. For en Herre, eller honnet Person, er en smuk, meubleret Sal tilleie i Klosterstrædet Nr. 91, 92 og 93, 1ste Sal tilhøire. I Dronningensgade 218, paa Christianshavn, er en meubleret 2den Sal tilgaden, med egen Indgang.
Københavns Adresseavis, 1832-08-07
En Stueetage, til Værtshuushold, med flere Beqvemmeligheder, er tilleie og anvises i Strandgaden Nr. 41, 1ste Sal, paa Christianshavn.
Københavns Adresseavis, 1832-08-07
Fra Kronprindsessegaden Nr. 381, 1ste Sal, anvises 2den Salsetage sammesteds, bestaaende af 5 Værelser, foruden Kjøkken, og alle Beqvemmeligheder.
Københavns Adresseavis, 1832-08-07
Kjælderleiligheden i Kronprindsessegaden Nr. 387, nyistandsat, anvises tilleie fra 1ste Sal sammesteds. Et meubleret Værelse, for en eenlig Person, med egen Indgang, paa 2 Fag tilgaden, kan strax tiltræde, naar man henvender sig paa 1ste Sal i Dronningens Tvergade Nr. 340. 3die Sal tilgaden, hvortil ogsaa kan medfølge et rummeligt Qvistværelse, bliver tilleie Michaeliflyttetid. Anvises fra Stuen i Borgergaden Nr. 174.
Københavns Adresseavis, 1832-08-07
Tjeneste søges. En honnet Pige ønsker Condition til 1ste November som Stuepige hos et Herskab, eller som Sppige. Hun recommenderes fra det Herskab, hvor hun har tjent i flere Aar. Man mælde sig hos Portneren paa Hjørnet af Viingaardsstrædet og Reverentsgaden 133.
Københavns Adresseavis, 1832-08-07
En anstændig Pige ønsker Condition som Enepige til 1ste November. Gode Recommendationer mangle ikke. Man behage at indlægge Billet paa Adressecomptoiret, mrkt, 485. En honnet Pige ønsker Condition som Stuepige hos et Herskab, i Mangel deraf som Enepige hos honnette Borgerfolk, enten strax eller til 1ste November. Hun anvises fra Borgergaden Nr. 89, anden Bagsal. En ung Pige, fra Jydland, ønsker en Condition, hvor Konen selv gaaer med i Huset. Man behage at mælde sig i Adelgaden 265, 1ste Sal tilgaden.
Københavns Adresseavis, 1832-08-07
En honnet, midaldrende Pige ønsker Condition til 1ste Novbr. hos en Enke eller eenlige Folk. Hun recommenderes fra Viingaardstræde 143, anden Sal. En tro og skikkelig Karl ønsker sig Condition, eller ogsaa noget Arbeide, strax, ved hvad der forefalder. Han er tillige vant til Markarbeide. Anvises fra St. Pederstrædet Nr. 137, i Kjælderen. En Bondepige søger Condition som Enepige, eller hvad der forefalder, helst strax. Borgergaden 129, 1ste Bagsal. En tro og anstændig Pige, der kan fremvise de paalideligste Recommendationer fra det Sted, hun har tjent og nu tjener, ønsker sig til 1ste November Condition som Stuepige hos et Herskab eller en galant Familie. De Reflecterende ville behage at henvende sig i Hummergaden 242, 2den Sal tilhøire, hvorfra hun anvises. En honnet Pige ønsker Condition til den 1ste November som Stuepige hos et Herskab, da hun kan forevise de bedste Beviser fra de Steder, hvor hun har tjent. Hun recommenderes fra det Sted, hvor hun tjener. Man bedes at aflægge Billetter paa Adressecomptoiret, mrkt. H. B. 492. En velopdragen Pige, af en blid og følelig Characteer, som i flere Aar har conditioneret hos en agtet Familie her i Byen, ønsker sig til 1ste November i et godt, borgerligt Huus, eller hos en Enke. Hun har slet ingen Fordringer. En Billet bedes aflagt paa Adressecomptoiret, mrkt. A. H. 474.
Københavns Adresseavis, 1832-08-07
En anstændig Pige søger Condition strax, enten som Kokkepige eller Enepige. Anvises fra Christianshavn i Overgaden neden Vandet Nr. 161, i Kjælderen. En anstændig Pige søger Condition som Enepige strax, eller til 1ste November. Hun er at finde i Graabrødrestræde 90, i Stuen. Døren tilvenstre.
Københavns Adresseavis, 1832-08-07
En anstændig Pige søger Condition strax, eller til Maanedens Udgang, som Enepige, i Mangel deraf som Barnepige. Anvises i Gothersgaden Nr. 18, 3die Sal tilgaden.
Københavns Adresseavis, 1832-08-07
En ung Pige, som godt kan udrette Husets Hjerning, ønsker sig Condition til 1ste November. Hun anvises fra det Sted, hvor hun nu tjener, i lille Kongensgade 65, i Stuen. En rask Pige ønsker sig en Condition som Kokkepige eller EnepiGodt Skudsmaal mangler ikke. Anvises fra Teglgaardstrædet Nr. 191, 3die Bagsal. En Kone, som i nogle Aar har gaaet hos et Herskab, ønsker et Sted at gaae maanedsviis. Hun taler godt Tydsk og haver gode Anbefalinger. Store Kongensgade 34, i Kjælderen. En Tjener ønsker sig Condition til 1ste November, enten hos et Herskab eller hos en eenlig Herre. Han recommenderes fra det Sted, hvor han er. Billet, mrkt. J. R. 488, bedes aflagt paa Adressecomptoiret. Et ungt, velklædt Menneske ønsker sig Condition som Kudsk, eller Tjener strax, i Mangel deraf nogle Herrer at opvarte. Han anvises fra Aaabenraa 242, første Sal over Gaarden. En Pige søger Condition strax, helst som Enepige, hos en honnet Familie. Gode Anbefalinger mangle ikke. Hun anvises fra Pilestræde 104, 1ste Sal.
Københavns Adresseavis, 1832-08-07
En Bondepige ønsker Condition som Enepige til November hos honnette Folk. Hun anvises fra Vestergade 10, i Kjælderen. En ung og anstændig Pige ønsker sig Condition, enten strax eller til November. Hun kan godt stryge, vadske og sye. Store Kjøbmagergade Br. 13, 1ste Sidesal. En ung Pige ønsker sig Condition strax, eller til Maanedens Udgang som Enepige, eller i Mangel deraf som Barnepige. Hun findes i Borgergaden 95, første Sal. En Tjener, med gode Anbefalinger, som taler Tydsk og Dansk, ønsker sig anbragt hos et Herskab, eller i Mangel deraf at opvarte nogle Herrer. Han er at træffe ved Hovedvagten Nr. 355, i Kjælderen, hos Sørensen. En hønnet og ferm Pige, med de bedste Anbefalinger for Duelighed, Troskab og Orden, ønsker Condition som Stuepige hos et Herskab; i manglende Fald som Enepige hos en agtet Familie. Anvises i store Kongensgade Nr. 46, 3die Sal.
Københavns Adresseavis, 1832-08-07
En ung, rask Karl, fri for Militairtjeneste, ønsker Condition til 1ste September som Gaardskarl eller hvad som forefalder. Gode Recommendationer mangle ikke. Hun anvises fra Østergade Nr. 52, i Ølboutiken.
Københavns Adresseavis, 1832-08-07
En midaldrende Pige, som forstaaer Madlavning paa egen Haand- og i 10 Aar har tjent paa eet Sted, søger Condition til næstkommende 1ste November hos et Par eenlige Folk en Enke. Hun har de bedste Anbefalinger og Troskab og god Opførsel saavel fra det ovennævnte Sted, som fra de øvrige Steder, hvor hun har tjent og nu tjener. Man behage at mælde sig paa Hjørnet af Dybensgade og Sqvaldergaden Nr. 88, anden Sal. En honnet Pige, med gode Anbefalinger, som har tjent længe paa eet Sted og anbefales derfra, hvor hun har været og hvor hun nu er, ønsker Condition til 1ste Novb. som Sye eller Stuepige. Anvises fra Krystalgaden Nr. 58, i Kjælderen.
Københavns Adresseavis, 1832-08-07
En ung Pige, fra Landet, ønsker sig Tjeneste til 1ste November, enten at staae i en Boutik eller som Enepige, hvor Konen gaaer med i Huusholdningen, og anvises fra det Sted, hvor hun nu tjener, i Møntergaden 136, i Bogladen. En ung og skikkelig Pige ønsker Condition til 1 November, hvor Konen gaaer med i Huusholdningen. Hun kan godt sye og er villig til at omgaaes Børn. Hun anvises fra det Sted, hvor hun tjener, i Gothersgaden Nr. 5, i Stuen.
Københavns Adresseavis, 1832-08-07
En bornholmsk Pige, af fat Alder, ønsker Condition til 1 Novb. hos et Par eenlige Folk eller en eenlig Dame; i Mangel deraf som Kokkepige hos honnette Borgerfolk. Hun anbefales fra det Sted, hvor hun sidst har tjent i 6 Aar. Anvises paa Hjørnet af Dronningens Tvergade og Borgergaden 120, i Kjælderen. En Frikarl ønsker sig Condition snarest muligt som Gaardskarl, eller nogle Herrer at oppasse, i manglende Fald ved hvad som forefalder. Anvises i Springgaden Nr. 27, i Kjælderen. En Mand, som er gift og er bondeopfødt, ønsker sig en Condition ved første Leilighed paa Landet hos et Herskab som Avlskarl eller som Opsynsmand og medbringer gode Beviser. Anvises fra Kjælderen paa Gammeltorv Nr. 6. Et honnet Menneske, som meget propert og godt forstaaer Opvartning, ønsker sig en Condition som Taffeldækker eller Tjener hos et Herskab eller i en Restauration, eller ogsaa med Nogen, som reiser. Han taler Dansk, Tydsk, Fransk og Jtaliensk og gode Recommendationer mangle ikke. Han anvises af Fæstemand Jørgensen i Hyskenstrædet Nr. 147.
Københavns Adresseavis, 1832-08-07
Et sat Fruentimmer ønsker sig et Sted ugeviis eller maanedsviis. Borgergaden 105, 3die Sal tilgaden.
Københavns Adresseavis, 1832-08-07
En ung Pige, fra Sverrig, ønsker sig Condition som Barnepige, da hun godt kan omgaaes Børn. Hun har før tjent i samme Fag. J Mangel deraf som Enepige hos honnette Folk. Hun recommenderes fra det Sted, hvor hun nu tjener, i Knabrostrædet Nr. 109, 1ste En ferm Sppige, som er villig og vant til at tage Deel i alt Huusligt, og som tillige har Lyst og Talent til at staae i en Boutik, søger en Tjeneste til 1ste November. Ligeledes ønsker en rask Bondepige sig Condition som Kokkepige eller Enepige hos en galant Familie. Man behage at henvende sig i Snaregaden Nr. 10, i Stuen. En honnet Pige ønsker sig Condition strax eller til November hos honnette Borgerfolk som Stuepige eller hvor Konen gaaer med i Huusholdningen. Man bedes at henvende sig i Badstuestrædet Nr. 125, 1ste Sal.
Københavns Adresseavis, 1832-08-07
En ung Pige ønsker Condition strax i Nyhavn Nr. 15, paa 1ste Sidesal. En skikkelig og ordentlig Pige, der i flere Aar har tjent paa een Sted, ønster sig en Condition hos honnette Borgerfolk til November som Enepige eller Stuepige. Hun har et godt Skudsmaal og recommenderes derfra, hvor hun nu tjener. Anvises paa Vestergade Nr. 11, i Kræmmerboutiken.
Københavns Adresseavis, 1832-08-07
En Bondepige fra Landet søger Condition som Enepige til 1ste November, Hun anvises fra Vandkunsten 180, i Kjælderen. En anstændig, ung Pige, som i flere Aar har tjent paa eet Sted, ønsker Condition til 1ste November som Stue= eller Enepige. Hun anvises i Rosengaden 439, anden Sal.
Københavns Adresseavis, 1832-08-07
En ung, rask Kael, fri for al kongelig Tjeneste, ønsker Condition enten strax eller til Maanedens Udgang ved hvadsomhelst der forefalder. Han kan forevise et særdeles godt Skudsmaal og Ædruelighed, Villighed og Troskab, og nærmere Enderretning gives paa Hjørnet af Laxegaden og Sqvaldergaden 217, i Stuen tilhøire. En ung Pige, fra Landet, ønsker sig Condition som Barnepige, Stuepige eller Enepige til 1ste November. Hun anbefales af sit Herskab, som fortiden opholder sig i Kronprindsessegaden 401 Litr. D., 4de Etage. Ein deutsches Madchen, das vor 8 Tagen von Holstein gekommen ist, munscht hei einer deutschen Familie als Kindermadchen oder Stubenmadchen angebracht zu werden. Logirt in der Farberstrase, 135, im Keller.
Københavns Adresseavis, 1832-08-07
Tjeneste anvises. For en ferm bornholmsk eller anden Bondepige er en Condition ledig til 1ste November som Kokkepige, i Raadhuusstrædet 120, i Stuen; dog nytter det ikke at mælde sig uden med gode Anbefalinger. Fire Karle kunne faae Høste= og Tærske=Arbeide, 3 Mile fra Byen, naar de henvende sig Onsdagen den 8de dennes, Kl. 11 Formiddag, i Urteboden paa Hjørnet af lille Kjøbmagergade og Landemærket.
Københavns Adresseavis, 1832-08-07
Skifteindkaldelse. Udi Slagter Søren Møller her af Byen, hans til Skiftebehandling opgivne Bo, vorder en Skiftesamling afholdet paa Slagelse Raadstue Mandagen den 24de September førstkommende, om Eftermiddagen Kl. 3, hvorved der vil blive at tage Bestemmelse om de ved de afholdende Auction er skeete Bud paa Boets faste Eiendom, Stedet Macriculummer 188 paa Løvegade i Slagelse, bør tillægges Approbation, hvilket herved bekjendtgjøres. Slagelse Kjøbstads Skifteret, den 5te August, 1832. Splow. Birch.
Københavns Adresseavis, 1832-08-07
Udi Stervboet efter afgangne Tjenestemand Lars Pedersen af Jdasgaard vorder en Skiftesamling afholdt paa Antvorskov Birks Comptoir i Slagelse Torsdagen den 23de i denne Maaned, om Formiddagen Kl. 10, hvorved der, blandt andet, vil blive at tage Bestemmelse om det Bud, som ved de foranstaltede Auctioner maatte giøres paa den Boet tilhørende Eiendom Bredegades Mølle ved Slagelse, med Tilliggende, bør tillægges Approbation, eller hvorledes med denne Eiendom videre bør forholdes; hvilket herved til Efterretning for alle Vedkommende bekjendtgjøres. Slagelse, den 2den August, 1832. Birch. Preclama.
Københavns Adresseavis, 1832-08-07
Alle og Enhver, som maatte formene at have Noget at fordre afg. Tjenestepige Mette Nielsdatters Stervbo, indkaldes herved med 12 Ugers Varsel til for undertegnede Skiftecommission at anmælde og beviisliggjøre saadant deres Krav. Den kongelige Landsoverrets samt Hof= og Stadsrets Skiftecommission i Kjøbenhavn, den 4de August, 1832. Mollerup. Buchwald,
Københavns Adresseavis, 1832-08-07
Creditorerne i Stervboet efter afdøde Pastor Grundtvig i Torværd, indtaldes herved med 12 Ugers Varsel, sub poena præclusi & perpetui silentii, til for mig, som Skifteforvalter i bemældte Bo, at anmælde og beviisliggjøre deres Fordringer. Nestved, den 30te Julii, 1832. M. S. Schønheyder. Alle De, som formene sig at have Noget at for 111 - 1832 &33, dre i afgangne Matros Poul Anker Hansens Stervbo, indkaldes herved med tolv Ugers Varsel til for undertegnede Skiftecommission at anmælde og beviisliggjøre saadant deres havende Krav. Ligesaa indkaldes med lovligt Varsel den Afdødes Arvinger for at legitimere deres Arveret og lagttage deres Tarv under Boets Behandling. Den kongelige Lands=Overrets samt Hof= og Stadsrets Skiftecommission i Kjøbenhavn, den 31te Juli, 1832. Mollerup. Buchwald. Ifølge kongelig allernaadigst Bevilling, som Dags Dato er læst ved den kongelige Landsoverret samt Hof= og Stads=Ret i Kjøbenhavn, indkaldes herved, sub poena præclusi & perpetui silentii, med Aar og Dags Varsel Alle og Enhver, som formene at have Noget af fordre i Silke= og Klædekræmmer Moses Gottschalk Anrichs Fallitbo, til med deres Paastand at fremkomme og deres havende Krav inden foreskrevne Tids Forløb at anmælde og beviisliggjøre for undertegnede Skiftecommission; hvilket herved endvidere bekjendtgjøres. Den kongelige Lands=Overrets samt Hof= og Stads=Rets Skiftecommission i Kjøbenhavn, den 30te Juli, 1832. Mollerup. Buchwald.
Københavns Adresseavis, 1832-08-07
Ved Proclama af 19de dennes, som er læst ved vedkommende Retter, ere De, som maatte have noget at fordre i Stervboet efter forhenværende Øltapper i Kjøbenhavn, Christen Johansen og ligeledes afdøde Hustrue Karen Nielsdatter, indkaldte med 12 Ugers Varsel at anmælde og beviisliggjøre deres Fordringer for undertegnede Skifteret. Ligesaa indkaldes de Afdødes Arvinger at mælde sig og legitimere deres Slægtskab. Meerløse og Tudse Herreders Skifteret, den 30te Julii, 1832. D. T. Lavætz.
Københavns Adresseavis, 1832-08-07
Ved Proclama af 24de Julii d. A., som vil blive læst ved den kongelige Landsover= samt Hof= og Stadsret, ere Alle og Enhver, som maatte formene at have noget at fordre efter afdøde Etatsraad og første Toldinspecteur her i Staden Christian Agerskow, hvis Enke, ifølge allernaadigst Bevilling af 5te Januar 182, hensidder i uskiftet Bo, indkaldte med 12 Ugers Varsel at anmælde og beviisliggjøre deres Fordringer, for Undertegnede, som Frue Etatsraadindens Laugværge; hvilket herved endvidere bekjendtgjøres. Kjøbenhavn, den 25de Juli, 1832. L. Ring, boende i Løngangsstrædet Nr. 171.
Københavns Adresseavis, 1832-08-07
Ved Proclama, som idag er læst ved den kongelige Landsoverret samt Hof= og Stads=Ret, ere Alle og Enhver, som maatte formene sig at have nogetsomhelst at fordre i afg. Etatsraad og forhenværende Committeret i det kongelige General=Toldkammer og CommerceCollegium Andreas Normann og tidligere afdøde Hustrue Anne Cathrine Normann, fød Kliim, deres fælleds Bo, indkaldede med 12 Ugers Varsel til for os heri Skiftecommissionen at anmælde og beviisliggjøre saadant deres havende Krav; hvilket herved endvidere bekjendtgjøres.
Københavns Adresseavis, 1832-08-07
Den kongelige Landsoverrets= samt Hof= og Stads=Rets Skiftecommission i Kjøbenhavn, den 30te Juli, 1832. Mollerup. Buchwald. Enhver, der maatte have nogen Fordring efter heri Byen afdøde Saddelmager Gustav Grønrose, indkaldes herved med 12 Ugers Varsel til for undertegnede Skifteforvalter at anmælde og beviisliggiøre deres Krav. Ligeledes indkaldes den Afdødes Arvinger med lovligt Varsel til at anmælde og beviisliggjøre deres Arveret. Kjøge, den 1ste August, 1832. M. Frederichsen.
Københavns Adresseavis, 1832-08-07
Fortegnelse. over uindløste Breve og Pakker ved Kjøbenhavns danske Pakkepost comptoir for Julii Maaned 1832. Porto. Sølv. Tegn. 5 Jacobsen, C. J., fra Hamborg 10 Hjorth, Student, Sorø, 14 Skalt, Viborg. 1 Bay, dito
Københavns Adresseavis, 1832-08-08
Særskilte Bekjendtgjørelser. Prædikanterne paa Fredag. Frue Kirke, Hr. Marckmann, Kl. 9. Holmens, Hr. Hall, Kl. 9. Helliggeistes, en Candidat, Kl. 9. Trinitatis, Hr. Timm, Kl. 9. Petri, Hr. Dr. Johannsen, Kl. 10. Frelserens, Hr. J. W. Wolf, Kl. 9.
Københavns Adresseavis, 1832-08-08
Bekjendtgjørelse fra Politiet. Ligesom Prangen med Comoedie=Billetter i Almindelighed under Straf er forbudt ved Politiplacaten af 2den September 1809, der senest er gjentaget ved Placat af 22de December 1825, og som jeg finder mig foranlediget til herved atter at bringe i Erindring, saaledes advares navnligen Alle og Enhver imod at falbyde eller forhandle udenfor Comoediehuset eller paa andre offentlige Steder billetter til abonnerede Loger eller Pladser i samme, da de, som handle herimod, maae vente at blive af Politiet anholdte og efter Omstændighederne straffede. Hvilket, paa dertil fra den kongelige TheaterdirectionsSide given Anledning, herved bekjendtgjøres til Efterlevelse for Alle, som det maatte angaae.
Københavns Adresseavis, 1832-08-08
Kjøbenhavns Politikammer, den 8de August, 1832. Bræstrup.
Københavns Adresseavis, 1832-08-08
Ved allerhøieste Resolution af 2den November 1831 har Hans Majestæt allernaadigst bevilget, at det, for om muligt at forebygge Opløsning af Frederiks tydske Kirkes Menighed, maa tillades sammes Foresatte at indsamle milde Gaver til Kirkens og de dertilhørende Indretningers Vedligeholdelse saavel heri Staden som i Hertugdommene Slesvig og Holsteen.
Københavns Adresseavis, 1832-08-08
Ved herved at bringe Forestaaende til offentlig Kundskab, bekjendtgjøres tillige, at der i Anledning af ovennævnte allerhøieste Resolution er udnævnt nogle af Stadens Borgere til at ombære Collectbøger, og at modtage hvad Stadens og dens Forstæders Jndvaanere maatte ville bidrage i forommeldte Øiemed. Kjøbenhavns Raadstue, den 6te August, 1832.
Københavns Adresseavis, 1832-08-08
Kjøbenhavns Brandforsikkring. De af Kjøbenhavns Brandforsikkrings Jnteressenter, som endnu ikke have indbetalt Assurance=Afgivten af deres Eiendomme for afvigte 11te Juni Termin, ville behage at indbetale samme inden 11te August førstkommende; efter den Tids Forløb vil Restancelisten vorde Underfogden tilstillet til Restancernes Jnddrivelse i Overeensstemmelse med Anordningerne. Comptoiret findes aabent hver Sognedags Formiddag fra 9 til 1.